ליגת הצדק - הדור הבא (באנגלית: Young Justice, תרגום מילולי: צדק צעיר) היא סדרת אנימציה אמריקאית מז'אנר גיבורי-העל. בתחילה שודרה בין השנים 2010–2013 ברשת קרטון נטוורק (עונות 1–2) האמריקאית, כשב-7 בנובמבר 2016, הוכרזה עונה שלישית לסדרה שעלתה בנטפליקס בשנת 2018, אם כי בסופו של דבר העונה עלתה ב-4 בינואר 2019 לשירות הסטרימינג של DC יוניברס תחת השם ליגת הצדק - הדור הבא: אאוטסיידרס (Young Justice: Outsiders) כאשר כל שבוע יצאו 3 פרקים ברציפות (נכון ליולי 2019 הועלו 19 פרקים מתוך 26 הצפויים לעלות במהלך חודשיים אלה בעוד שהצפי לסיום העונה הוא ב-27 באוגוסט 2019). במהלך הפאנל של הסדרה בכנס סן דייגו קומיק-קון לשנת 2019 אישרו היוצרים כי הסדרה תחודש לעונה רביעית. למרות שמה, הסדרה אינה מתבססת לגמרי על סדרת הקומיקס מאת פיטר דייוויד, אלא מהווה אדפטציה ליקום DC כולו, עם התמקדות בגיבורי-על מתבגרים המרכיבים צוות חשאי, ואשר משמשים כמקביליהם של חברי ליגת הצדק הבוגרים. ב-16 באוקטובר 2021 שני הפרקים הפותחים את העונה הרביעית עלו לשידור בשירות הסטרימינג של HBO Max, תחת השם ליגת הצדק - הדור הבא: פאנטומים (Young Justice: Phantoms).
הפרק הפותח את הסדרה (פרק הפיילוט) זכה בפרס אמי על הישגים בתחום האנימציה.
בישראל העונה הראשונה עלתה בפברואר 2013 לערוץ הילדים.
עלילה.
עונה ראשונה.
ביום העצמאות של ארצות הברית, רובין, ספידי, אקוולאד וקיד פלאש - ארבעת עוזריהם הצעירים של באטמן, החץ הירוק, אקוומן והפלאש, בהתאמה - מגיעים להיכל הצדק, מפקדתם של חברי ליגת הצדק. בהגיעם לספריית ההיכל, ספידי עוזב את המקום בזעם לאחר שמתברר להם כי הם לא יכולים להפוך לחברי הליגה.
בזמן שחברי ליגת הצדק יוצאים לעצור את ווטאן המכשף מלחסום את השמש, רובין, קיד פלאש ואקוולאד יוצאים לחקור את פרויקט קדמוס, פרויקט מחקר גנטי שנמצא בוושינגטון. הם מגלים שהפרויקט מייצר גנומורפים, יצורים שנוצרו מהנדסה גנטית, ואת סופרבוי, השיבוט הצעיר של סופרמן. ארבעת הצעירים מביסים את בלוקבסטר ומחריבים את בניין הפרויקט. למרות שסופרמן, באטמן, אקוומן ופלאש אינם מרוצים מכך שהצעירים פעלו נגד הוראותיהם, הם מסכימים להרכיב צוות שעונה לפקודתם ושולחים אותם למשימות מתוך הר הצדק שברוד איילנד, מפקדתה הישנה של ליגת הצדק.
במהלך העונה מתגלה שחברה סודית של נבלי-על בשם "האור" עומדת מאחורי פשעים, והיא כוללת את ונדל סאבאג', ראס-אל-גול, לקס לות'ר, אדון האוקיינוס, מנטה שחורה, מלכת הדבורים, המוח וקלריון הילד המכשף. קבוצה זו היא למעשה מועצת המנהלים של פרויקט קדמוס. בסוף העונה הראשונה מתגלה שהחץ האדום הוא שיבוט של ספידי המקורי ששובט על ידי האור. הוא מכניס את ליגת הצדק תחת השליטה של סאבאג'. הצוות מגלה את זה ומשחרר את הליגה משליטתו. בסוף הפרק האחרון מתברר שוונדר וומן, הצייד ממאדים, באטמן, סופרמן, הוקוומן וגרין לנטרן נעלמו למשך 16 שעות בלי שהצוות ידע איפה הם נמצאים.
עונה שנייה.
העונה השנייה מתרחשת כחמש שנים לאחר מאורעות העונה הראשונה. הליגה מגלה שבזמן שנשלטה על ידי קבוצת "האור", סופרמן, באטמן, וונדר וומן, גרין לנטרן, הצייד ממאדים והוקוומן נלקחו לכוכב בשם רימבור במשך שש עשרה השעות שבהן נעדרו ויצרו לליגה שם רע בכל הגלקסיה. בסוף הפרק הראשון, חברי ליגת הצדק יוצאים לרימבור כדי לטהר את שמם.
בינתיים, שאר הליגה מטפלת בפלישתו של גזע חייזרי בשם "המגיעים" לכדור הארץ. בהמשך מגיע נכדו של הפלאש מהעתיד, בארט אלן, שמאמץ לעצמו את הזהות אימפולס ועוזר לפלאש לטפל בנייטרון, תוצר ניסוי של חייזרים על אדם באמצעות מוטגן (גן מיוחד שמאפשר לפתח כוחות על בעקבות טראומה)בסוף אימפולס נתקע בזמן הנוכחי (שנת 2015). בפרק 9 אקוולאד שותל פצצה חייזרית בהר הצדק שמחריבה אותו לגמרי. אף גיבור אינו נהרג אבל אימפולס, ביסט בוי והחיפושית הכחולה נחטפים ומובלים לחללית של "המגיעים" שמתבררים כשותף המסתורי של "האור". בסוף העונה, אקוולאד וארטמיס חוזרים לליגה באופן רשמי ווולי וסט הקיד פלאש הנוכחי מקריב את עצמו כדי להציל את כדור הארץ מהרס מוחלט.
עונה שלישית.
אירועי העונה השלישית מתרחשים שנתיים לאחר אירועי העונה הקודמת. אקוולאד הופך לאקוומן, באטמן, בלאק לייטינג וגיבורים רבים מחליטים לפרוש מליגת הצדק בעקבות סירובו של האו״ם להתנגד לסחר שנעשה על המטה-אנושיים בביצועו של לקס לות'ר במטרה שישמשו כנשק במטרה לכך שיגרמו להרס המוני. בעקבות ההתפטרות ההמונית, מחליט נייטווינג להקים את האאוטסיידרים, אליו מצטרפים סופרבוי, ארטמיס וברק שחור. ימים לאחר מכן, מתגלה כי בממלכת מרקוביה ישנה התנגדות גורפת לסחר במטא אנושיים, אך מתגלה כי מלך ומלכת הממלכה נרצחים בידי מטה אנוש ואילו הנסיכה נחטפת ומאז נחשבת כנעדרת. בריון מרקוב, היחיד שנותר, מתגלה כבעל כוחות מטה אנושיים וכדי שיוכל להציל את אחותו, מצטרף לקבוצת האאוטסיידרים, שאליה גם מצטרפים היילו, סייבורג ופורג'ר וגם הנסיכה טארה, אשר ניצלת בידי הקבוצה אך במקביל משמשת כמרגלת עבור דת׳סטרוק, המנסה להבהיר לה במהלך העונה שאף אחד לא יוכל לעזור לה מלבדו עד שהיא נוטשת אותו בסופה בעקבות הכרת התודה שהביעה עבור חברי קבוצת האאוטסיידרים. כמו כן, לקבוצה מסייעת הלגה ג׳ייס, אשר שימשה בעברה כראש מטה הפיזיקאים של מרקוביה ואף מתאהבת בברק שחור, אך לקראת סוף העונה נתפסת כמרגלת עבור ארגון ״האור״.
כמו כן, היילו וסייבורג יודעים שחייהם תלויים בפריטים הנקראים תיבת אם ותיבת אב. בתיבות הללו מתעניינת גראני גודנס, אשר מהווה האויבת המרכזית בעלילה, שכן בכוונתה להפעיל את כוח התיבה במטרה לסייע לארגון ״האור״ לקראת האפוקליפסה ולשם כך היא נעזרת באוברלורד. כדי להסוות את פעולותיה, היא משתמשת בביסט בוי בתור הבוסית שלו בהוליווד, היכן שממוקם המטה החדש של הצוות לאחר שהר הצדק נהרס בעונה הקודמת.
בינתיים, את הקבוצה המקורית מנהיגה הגברת ממאדים (בתחילת העונה היא התארסה לסופרבוי) אשר איתה נשארו גם ביסט בוי, וונדר גירל, החיפושית הכחולה, קיד פלאש, סטטיק ו-13. במקביל, באטמן מוביל קבוצה משלו אשר מכילה את טים דרייק, ספוילר, החץ הירוק, ארואט (הידועה כגרסתה המקורית של דמותה של ארטמיס), מטמורפו, העטלף השחור, קטאנה, באטוומן, פלסטיק מן והארדוור.
במהלך העונה, קבוצת האאוטסיידרים מנסה להוכיח את יכולותיה וכן לגרום לדעת הקהל להרעיף כלפי גיבורי העל השפעה חיובית למרות שחלק מהמקרים בוימו על ידי בוגרי הקבוצה המקורית של ליגת הצדק הצעירה במטרה לחשיפה החיובית. במקביל רצה קבוצה דומה בשם אינפיניטי בע״מ אשר מתגלים בהמשך כקבוצה אשר נוצרה בידי לקס לות׳ר ואף עובדת בשבילו.
העונה מסתיימת בהכרעתו של דודם של בריון וטארה ואף הריגתו בידי בריון, אשר זוכה בכתר ממלכת מרקוביה ובכך נוטש את קבוצת האאוטסיידרים מבלי שהוא יודע כי שליטתו בממלכה נתונה בידי לקס לות׳ר באמצעות זביאד באזובי, הידוע כשגריר מרקוביה באומות המיוחדות ואף משמש כמרגל בשביל לות׳ר, כשהאחרון נחשף על ידי ליגת הצדק במעשיו ואף בקיומו של התאגיד בבעלותו (שנטען כי נסגר). דארקסייד מחליט להוציא לאור את האפוקליפסה לאחר שמעניש את גראני גודנס בכשלונה ומבקש מארגון ״האור״, בפרט מונדל סאבאג׳ מבקש לשים עין על היילו מאחר שהיא תהווה עבורם כלי שימושי בעתיד. כמו כן, בסצנת הסיום של פרק סיום העונה, מגלים כי אחד המלצרים חבר בלגיון גיבורי העל, שככל הנראה ייטול חלק בעונה הבאה.
בניגוד לעונות הקודמות, עונה זו הכילה תכנים אלימים (כמו למשל הופעה של דם או חיתוך אצבעו של לובו) ומיניים (כמו למשל מראים את ברק שחור שוכב עם הלגה ג׳ייס במיטה).
דמויות.
ליגת הצדק.
חלק מחברי הליגה הם המנטורים והמורים של הצוות, ביניהם נמנים קלארק קנט/סופרמן, ברוס ויין/באטמן, הנסיכה דיאנה/וונדר וומן, בארי אלן/פלאש, האל ג'ורדן/גרין לנטרן, ג'ון סטוארט/גרין לנטרן, גאי גרדנר/גרין לנטרן, ארתור קורי/אקוומן, ז'ון ז'ונס/הצייד ממאדים, אוליבר קווין/החץ הירוק, קרטר הול/הוקמן, שיארה הול/הוקוומן, זטארה/דוקטור פיית, בילי בטסון/קפטן מארוול, ריי פאלמר/אטום, נתניאל אדם/קפטן אטום, פטריק אובריאן/איש הפלסטיק, אוגוסטוס פרימן/אייקון, ג'פרסון פירס/ברק שחור וג'ון סמית'/הטורנדו האדום.
במהלך העונה השלישית חלק מחברי הליגה מתפטרים כאות מחאה על התנהלותו של לקס לות'ר כלפי המטא - אנושיים וחוסר ההתנגדות לכך מטעם הגורמים הממשלתיים כשבסופה הם חוזרים מחדש וחושפים את סודו האמיתי בעוד שהגורמים הממשלתיים משנים דעתם כלפיהם.
האור.
חברה סודית של נבלי על הפועלת לנטרל את ליגת הצדק, כשבין חבריה נמנים ונדל סאבאג', ראס-אל-גול, לקס לות'ר, מלכת הדבורים, אדון האוקיינוס, המוח, קלריון מכשף הכאוס (הילד), דת'סטרוק ומנטה שחורה (מחליף את אדון האוקיינוס בעונה השנייה מסיבות לא ידועות).
ביל דה-בלאזיו
בעין-דור
בְּעֵין-דּוֹר היא בלדה עברית מאת המשורר שאול טשרניחובסקי, שנכתבה בנעוריו באודסה ב-1893 ופורסמה בחודש תשרי תרנ"ח (אוקטובר 1897). הבלדה, אחת מכמה שהקדיש טשרניחובסקי לשאול המלך (לצד "המלך", "על הרי גלבוע", "אנשי חיל חבל" ו"על חרבות בית-שן"), נכתבה בעקבות המסופר ב, והיא מתארת את ביקורו של שאול המלך אצל בעלת האוב בעין דור ערב הקרב הגורלי בפלשתים שבו נהרג, ושיחתו שם עם רוחו של שמואל הנביא. בבלדה, כמו בסיפור המקראי, נמצא במרכז הסיפור הדיאלוג שבין שאול לשמואל, אך המילים ששם טשרניחובסקי בפי השניים שונות מאלה שבסיפור המקראי. זוהי אחת הבלדות הידועות ביותר בשירה העברית.
פרסום.